ଅମିଷା ପଟେଲଙ୍କ ବିରୋଧରେ ୱାରେଣ୍ଟ ଜାରି; ଜାଣନ୍ତୁ ପୂରା ମାମଲାବଲିଉଡ ପ୍ରେମରେ ଆଫ୍ରିକୀୟ ଭାଇ ଭଉଣୀ; ଭାରତୀୟ କହିଲେ 'ବହୁତ Hard'
ରାଜ୍ଯରେ ପ୍ରଦୂଷିତ ହେଉଥିବା ୧୧ଟି ପ୍ରମୁଖ ନଦୀରେ ପାଣିର ମାନ ବାରମ୍ବାର ପରୀକ୍ଷା କରିବା ଉପରେ ବିଧାନ ସଭାର କମିଟିରେ ଗୁରୁତ୍ବ ଦିଆଯାଇଛି । ସରକାରଙ୍କ ପ୍ରଦୂଷଣମୁକ୍ତ ଯୋଜନାକୁ ତଦାରଖ କରିବା ପାଇଁ ତିନୋଟି ସବ୍-କମିଟି ଗଠନ କରିଛନ୍ତି ବାଚସ୍ପତି ।
ନଦୀ ଜଳ ପ୍ରଦୂଷଣ ଓଡ଼ିଶାରେ ଏକ ବଡ଼ ପରିବେଶ ସମସ୍ୟା ହୋଇ ଠିଆ ହୋଇଛି ।
Share this:
ଭୁବନେଶ୍ୱରଃ ରାଜ୍ଯକୁ ଏବେ ପରିବେଶ ପ୍ରଦୂଷଣ ଚିନ୍ତା ଘାରିଛି । ନଦୀ ନାଳ ଠାରୁ ଆରମ୍ଭ କରି ବାୟୁ ପ୍ରଦୂଷଣ କିପରି ରୋକାଯାଇ ପାରିବ ବିଧାନ ସଭାର ଗୃହ କମିଟି ସେ ବିଷୟରେ ଚିନ୍ତା ପ୍ରକଟ କରିଛି । ବାରମ୍ବାର ତାଗିଦ ସତ୍ତ୍ବେ ମଧ୍ଯ ବିଭିନ୍ନ କଳକାରଖାନା ପ୍ରଦୂଷିତ ଜଳକୁ ନଦୀ ନାଳରେ ଛାଡୁଥିବାରୁ ଏହାକୁ ନେଇ ଗୃହ କମିଟିରେ ଉଦବେଗ ପ୍ରକାଶ ପାଇଛି ।
ଜଙ୍ଗଲ ଓ ପରିବେଶ ବିଭାଗ ପକ୍ଷରୁ ବିଧାନ ସଭା ଗୃହ କମିଟି ଆଗରେ ପ୍ରଦୂଷଣମୁକ୍ତ ସହରର ଗୋଲାପୀ ଚିତ୍ର ମଧ୍ଯ ଉପସ୍ଥାପନ କରାଯାଇଛି । ସରକାରଙ୍କ ପ୍ରଦୂଷଣମୁକ୍ତ ଯୋଜନାକୁ ତଦାରଖ କରିବା ପାଇଁ ତିନୋଟି ସବ୍-କମିଟି ଗଠନ କରିଛନ୍ତି ବାଚସ୍ପତି । ଏହି ସବ କମିଟି ରିପୋର୍ଟ ଦେବା ପରେ ପରବର୍ତ୍ତୀ ପଦକ୍ଷେପ ନିଆଯିବ ବୋଲି କୁହାଯାଇଛି । ହେଲେ ଗୃହ କମିଟିରେ ସଦସ୍ଯ ଥିବା ବିରୋଧୀ ଦଳର ନେତାମାନେ କହିଛନ୍ତି ଯେ ସରକାର ପ୍ରଦୂଷଣ ମୁକ୍ତିକୁ ନେଇ ଗୋଲାପୀ ଚିତ୍ର ଦେଖାଇଥିଲେ ମଧ୍ଯ ରାଜ୍ୟରେ ବାସ୍ତବତା ଅଲଗା ।
ରାଜ୍ଯର ସବୁ ସହରକୁ ପ୍ରଦୂଷଣମୁକ୍ତ କରିବା, ସହରରେ ଏଣେତେଣେ ଅଳିଆ ଆବର୍ଜନା ନ ପକାଇବା ପାଇଁ ବ୍ୟବସ୍ଥା କରିବା ଓ ସହରକୁ ବାରମ୍ବାର ସଫା କରାଯିବା ସହ ରାଜ୍ଯର ପ୍ରଦୂଷିତ ନଦୀନାଳକୁ ପ୍ରଦୂଷଣମୁକ୍ତ କରିବା ଉପରେ ବିଧାନ ସଭା ଗୃହ କମିଟିରେ ବିଭାଗୀୟ ଅଧିକାରୀମାନେ ବିଭିନ୍ନ ତଥ୍ୟ ଓ ଯୋଜନାର ରୂପରେଖ ପ୍ରସ୍ତୁତ କରିଥିଲେ । ବିଭିନ୍ନ ଶିଳ୍ପ ସଂସ୍ଥା ଓ ରାଇସ ମିଲ୍ ଆଦି ନିଜର ଆବର୍ଜନାକୁ ନଦୀ ନାଳକୁ ଛାଡୁଥିବାରୁ ସେ ବିଷୟରେ କମିଟିରେ ଚିନ୍ତା ପ୍ରକାଶ ପାଇଥିଲା । ଶିଳ୍ପ ସଂସ୍ଥାରୁ ବାହାରୁଥିବା କାର୍ବନକୁ କମ୍ କରିବା ଓ ବନ୍ଦ୍ କରିବା ଉପରେ ବି ବିଧାନ ସଭା ଗୃହ କମିଟିରେ ଚର୍ଚ୍ଚା ହୋଇଥିଲା ।
ରାଜ୍ଯରେ ପ୍ରଦୂଷିତ ହେଉଥିବା ୧୧ଟି ପ୍ରମୁଖ ନଦୀରେ - ମହାନଦୀ, ବ୍ରାହ୍ମଣୀ, ବୈତରଣୀ, ଋଷିକୂଲ୍ଯା, ନାଗାବଳୀ, ସୁବର୍ଣ୍ଣରେଖା ଓ ବୁଢ଼ାବଳଙ୍ଗ ଆଦି - ପାଣିର ମାନ ବାରମ୍ବାର ପରୀକ୍ଷା କରିବା ଉପରେ ଗୁରୁତ୍ବ ଦିଆଯାଇଛି । ପ୍ରଦୂଷଣମୁକ୍ତ ବ୍ଯବସ୍ଥା ପାଇଁ କମିଟିର ସୁପାରିଶ କେତେ ଦୂର କାର୍ଯ୍ୟକାରୀ ହେଉଛି ଓ କ'ଣ କାର୍ଯ୍ଯକ୍ରମ ଗ୍ରହଣ କରାଯାଉଛି ସେ ନେଇ ତଦାରଖ କରିବାକୁ ବିଧାନ ସଭା ପକ୍ଷରୁ ତିନୋଟି ସବ୍-କମିଟି ଗଠନ କରାଯାଇଛି । ଏହି ସବ କମିଟି ବ୍ଯବସ୍ଥାକୁ ତଦାରଖ କରି ରିପୋର୍ଟ ଦେବା ପରେ ପରବର୍ତ୍ତୀ ପଦକ୍ଷେପ ନିଆଯିବ ବୋଲି କୁହାଯାଇଛି ।
"ତିନିଟି ଦିଗକୁ ନେଇ ଗୃହ କମିଟିରେ ଆଲୋଚନା ହୋଇଥିଲା । ପରିବେଶ ପ୍ରଦୂଷଣ ରୋକିବା ଦିଗରେ କ'ଣ ପଦକ୍ଷେପ ନିଆଯାଇଛି ସେ ନେଇ ଅଧିକାରୀମାନେ ତଥ୍ୟ ରଖିଥିଲେ । ବିଶେଷ କରି ରାଜ୍ୟରେ ପରିବେଶ ପାଇଁ କଣ ପଦକ୍ଷେପ ନିଆଯାଉଛି, ନଦୀ ଜଳ କିପରି ପ୍ରଦୂଷିତ ହେଉଛି, ଘର ଆବର୍ଜନା କିପରି ସଂଗ୍ରହ କରାଯାଇ ବାହାରେ ପକାଯାଉଛି ଓ ଅଳିଆରୁ କିପରି ଖତ ପ୍ରସ୍ତୁତ ହେଉଛି ସେ ନେଇ ଆଲୋଚନା ହୋଇଥିଲା," କହିଛନ୍ତି ବାଚସ୍ପତି ସୂର୍ଯ୍ୟନାରାୟଣ ପାତ୍ର ।
"କେବଳ କଥାରେ ପ୍ରଦୂଷଣମୁକ୍ତ ବ୍ଯବସ୍ଥା ରହିଛି । କିନ୍ତୁ ପ୍ରକୃତ ଚିତ୍ର କିନ୍ତୁ ଅଲଗା । ତେଣୁ ବାଚସ୍ପତିଙ୍କ ଦ୍ବାରା କରାଯାଇଥିବା ସବ୍-କମିଟି ସବୁ କିଛି ତଦାରଖ କରି ରିପୋର୍ଟ ଦେବ," କହିଛନ୍ତି ବିରୋଧୀ ଦଳର ମୁଖ୍ୟ ସଚେତକ ମୋହନ ମାଝି ।
ବଲିଉଡ ପ୍ରେମରେ ଆଫ୍ରିକୀୟ ଭାଇ ଭଉଣୀ; ଭାରତୀୟ କହିଲେ 'ବହୁତ Hard'
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
